Diari Oficial de la Generalitat Valenciana


Sumari del DOGV 6969, del 20-02-2013 (2013/1797)

Informació pública conjunta de l'informe de sostenibilitat ambiental, l'estudi d'integració paisatgística i el Pla Especial Parc Marítim Platja de l'Arenal de Borriana (Castelló).
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6969

Data del DOGV
:   20-02-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/1797


Data del document
:   24-01-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Borriana
    * pla d'urbanisme

Informació pública conjunta de l'informe de sostenibilitat ambiental, l'estudi d'integració paisatgística i el Pla Especial Parc Marítim Platja de l'Arenal de Borriana (Castelló). [2013/1797]  
De conformitat amb les disposicions de l'article 86 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, així com dels articles 42 i següents de la Llei 22/1988, de 28 de juliol, de Costes, i els articles concordants 85 i següents del Reial Decret 1471/1989, d'1 de desembre, pel qual s'aprova el Reglament General per al Desplegament i l'Execució de la llei.  
De conformitat amb l'article 10 de la Llei 9/2006, de 28 d'abril, sobre Avaluació dels Efectes de determinats Plans i Programes en el Medi Ambient, com també amb les disposicions dels articles 90.2 i 83.2 de la Llei 16/2005, de 30 de desembre, Urbanística Valenciana, i en aplicació de l'article 10 de la Llei 4/2004, de 30 de juny, de la Generalitat Valenciana, d'Ordenació del Territori i Protecció del Paisatge, i de l'article 58 del Reglament de Paisatge de la Comunitat Valenciana, aprovat pel Decret 120/2006, d'11 d'agost.  
D'acord amb les facultats conferides en l'article 11 del Decret 112/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, se sotmet a informació pública conjunta, per un període de quaranta-cinc dies hàbils des de la data de publicació en el Diari Oficial de la Comunitat Valenciana, el pla especial, l'informe de sostenibilitat ambiental i l'estudi d'integració paisatgística del parc marítim de l'Arenal de Borriana (Castelló), als efectes de la legislació general, legislacions sectorials i als efectes ambientals.   
  
Durant eixe termini, els interessats podran examinar la documentació referida i presentar-hi al·legacions.  
  
Llocs d'exposició:  
València: Conselleria d'Infraestructures, Territori i Medi Ambient. Direcció General de Transports i Logística (Subdirecció General de Ports, Aeroports i Costes). av. Blasco Ibáñez, 50, segona planta, 46388 València, en horari de 09.00 a 14.00 h, de dilluns a divendres.  
  
Borriana: Ajuntament de Borriana, plaça Major, 1, 12670 Borriana (Castelló), en horari de 09.00 a 14.00 h de dilluns a divendres.  
  
La documentació estarà disponible en format digital en els llocs següents:  
Conselleria d'Infraestructures, Territori i Medi Ambient:  
  
  
Centre d'Informació i Documentació Ambiental de la Comunitat Valenciana:  
  
  
València, 24 de gener de 2013.- El director general de Transports i Logística: Carlos J. Eleno Carretero.